**Danmarks Medie- og Journalisthøjskole**
**Kommunikationsuddannelsen**

**Fagbeskrivelse**
**Efterår 2023**
**Organisationsteori og intern kommunikation**

**1. semester**

**Varighed:** 10 ECTS

**Formål:**

Den studerende skal tilegne sig viden om organisatoriske og ledelsesmæssige forhold i forskellige typer af organisationer, samt hvordan det påvirker og spiller sammen med organisationens kommunikationsmiljø og -arbejde. Forløbet introducerer til organisationsteoriens historiske udvikling, og undervisningen vil fokusere på at skabe forståelse for, hvordan forskellige organisations- og ledelsesformer hænger sammen med forskellige kommunikationsteorier og -paradigmer. Den studerende skal dermed opnå forståelse for, at organisationer både skabes af kommunikation og samtidig skaber en særlig ramme for kommunikation. Den studerende introduceres til forskellige organisationsteoretiske begreber og modeller, deres udvikling og relevans i specifikke sammenhænge. Den studerende skal opnå færdigheder i at identificere og analysere organisationers strukturelle, kulturelle og ledelsesmæssige særpræg ud fra organisationsteoriske begreber og modeller og koble dette til en hensigtsmæssig kommunikationspraksis. Den studerende skal i den sammenhæng tilegne sig viden om organisatorisk identitet og storytelling samt opnå færdigheder i at analysere og producere forskellige former for intern kommunikation.

**Pædagogisk og didaktisk tilgang:**

Undervisningen er organiseret omkring skemalagt holdundervisning, hvor der veksles mellem forelæsninger, oplæg, øvelser og refleksioner med henblik på at fremme refleksiv praksislæring. Der vil være en konstant vekslen mellem gennemgang/diskussion af teori og øvelser i praksis, så det for de studerende bliver tydeligt, hvordan de skal løfte teorier og modeller over i en given kontekst og anvende dem i praksis.

Derudover arbejder de studerende med en række case-opgaver i grupper uden for den skemalagte undervisning. I den forbindelse arbejder de med peer-feedback, præsentationer og skriftlige opgaver. Den studerende forventes at forberede sig til de enkelte undervisningsgange gennem eksempelvis læsning af tekster, diskussioner i grupper og casearbejde, ligesom der er forventning om, at den studerende tager ansvar for egen og andres læring.

Det overordnede mål med undervisningen er at skabe et godt fundament for den øvrige undervisning på uddannelsen. De studerende får således en introduktion til, hvordan de kan skrive opgaver, og et indblik i hvad teamsamarbejde er. Teamsamarbejde er både centralt for pædagogikken på uddannelsen og en udbredt arbejdsform i organisationer.

**Læringsmål:**

De studerende skal opnå viden om:

* hovedtræk i den organisationshistoriske udvikling og forstå, hvordan disse faktorer har påvirket ledelse og kommunikation i organisationer gennem tiden.
* forskellige typer af organisationer og deres kendetegn.
* relevante ledelsesbegreber og koncepter og forstå, hvordan de hænger sammen med kommunikation i organisationen.
* teorier og begreber om organisationskultur, herunder relateret til en global kontekst, og hvordan det påvirker kommunikationsmiljøet i organisationen.
* den strategiske betydning af vision, mission og værdier
* organisatorisk identitet og storytelling i et internt perspektiv
* interne kommunikationsprocesser og forskellige genrer i organisationskommunikation

De studerende skal opnå færdigheder i:

* at analysere organisationers strukturelle, kulturelle og ledelsesmæssige særpræg og koble det til hensigtsmæssig kommunikationspraksis.
* at analysere og forstå interne kommunikationsprocesser
* producere kommunikation til udvalgte interne kanaler.

De studerende skal opnå kompetencer indenfor det at:

* arbejde med og anvende analytiske værktøjer til at diskutere professionsrelevante og virkelighedsnære cases
* analysere og forstå forskellige teamdynamikker med henblik på at kunne agere konstruktivt i forskellige situationer.

**Læremidler:**

Læremidler og litteratur - skal anskaffes:

Aggerholm, H. K., m.fl. (2020). *Intern kommunikation under forandring*. Samfundslitteratur.

Staunstrup, Erik et al (2021). Organisation. 7. udgave. Forlaget Trojka.

Litteratur – udleveres (forbehold for ændringer):

Dahlman, S., & Heide, M. (2020). Chap 5. Digital Communication. In *Strategic Internal Communication: A Practitioner’s Guide to Implementing Cutting-Edge Methods for Improved Workplace Culture*. Routledge, 103-115.

Elting, Mette & Hammer,Sverri (red.) (2021): Ledelse, organisering og strategisering – organisation, udvikling og samskabelse. Samfundslitteratur, 3. udgave, s. 127-138.

Hansen, H. (2014). Kap 7. Narrativ organisationsforståelse. I Kommunikation skaber din organisation. Hans Reitzels Forlag, s. 133-163.

Hansen, H. (2014). Kap 15: Autokommunikation. I Kommunikation skaber din organisation. Hans Reitzels Forlag, 341-350.

Lee, M. & Edmondson, A. (2017): Self-managing organizations: Exploring the limits of less-hierarchical organizing. I Research in Organizational Behavior, no. 37

Lundholt, M. W. & Uldall, A. (2018). Kap 3: Ledelseskommunikation – en kompleks opgave. I Ledelseskommunikation – fra teori til praksis. Samfundslitteratur., s. 39-54.

Madsen, V. T. (2022). Internal social media: a promise of participatory communication and organizational transparency. *Research handbook in strategic communication. Cheltenham: Edward Elgar Publishing*, 431-444.

Mintzberg, H. (1979). The Structuring of Organizations. Pearson, s. 1-9.

Morgan, G. (2006). Introduction + Kap. 10. *I Images of Organization*. Sage publication. s. 3-8 + s. 337-343.

Nielsen, M.F. et al. (2016): *Kommunikation i Internationale virksomheder 1*. Samfundslitteratur, s. 53-56.

Nielsen, M.F. et al. (2016): Kapitel 22 Træning i kulturforståelse. I *Kommunikation i Internationale virksomheder 2*. Samfundslitteratur, s. 279-296.

Simonsen, C. (2018): Leader-Follower Perspectives

Frit tilgængeligt:

**Eksamensforudsætninger**

Opfyldelse af eksamensforudsætninger er et krav for, at den studerende kan deltage i fagets eksamen. Eksamensforudsætninger kan være mødepligt, deltagelsespligt, gruppearbejde, opgaver, fremlæggelser, præsentationer etc. Manglende opfyldelse af eksamensforudsætning medfører, at den studerende har brugt et prøveforsøg.

Mødepligt: Der er mødepligt til alle skemalagte undervisningstimer.

Deltagelsespligt:

Opgaver: Den studerende skal aflevere de obligatoriske afleveringsopgaver, der stilles i forløbet. Alle opgaver skal være afleveret rettidigt og godkendt.

Gruppearbejde: Den studerende skal deltage i de udstukne gruppearbejder.

For at deltage i forløbets afsluttende projektopgave skal den studerende have været aktiv og opfyldt kravene om møde- og deltagelsespligt.

Afhjælpningsmuligheder:

Muligheden for afhjælpning gælder kun ved lovligt fravær.

Erstatningsopgaver: Manglende opfyldelse af møde- og deltagelsespligten kan erstattes af en eller flere skriftlige opgaver, hvis underviseren skønner det nødvendigt. Det beror i hvert tilfælde på en konkret vurdering.

**Prøveform**

Forløbet bedømmes efter 7-trinsskalaen, intern censur og består af en skriftlig gruppeopgave samt en mundtlig gruppeeksamen, der tager afsæt i den skriftlige opgave. Eksamensgrupperne er de samme som forløbets studiegrupper, der bliver sammensat af uddannelsen. Den mundtlige gruppeeksamen varer 15 minutter per studerende, inkl. votering, dog min. 25 minutter og maks. 75 minutter pr. gruppe. Den studerende bedømmes individuelt, og det skal derfor fremgå tydeligt, hvem der er ansvarlig for hvilke dele i den skriftlige del af opgaven. Bedømmelsen afspejler en samlet vurdering af den skriftlige og mundtlige præstation.

**Studieaktivitetsmodel:**



*MIB, 23.08.23*